Diari Oficial de la Generalitat Valenciana


Sumari del DOGV 5533, del 13-06-2007 (2007/7608)

ORDE de 4 de juny de 2007, de la Conselleria d'Agricultura, Pesca i Alimentació, per la qual s'aproven les obres de modernització dels sistemes de reg i de racionalització de l'ús dels recursos hídrics proposades per determinades comunitats de regants i altres entitats de reg.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5533

Data del DOGV
:   13-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7608


Data del document
:   04-06-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * recurs hidràulic
    * ordenació hidroagrícola
    * ajuda a l'agricultura
    * agrupació de productors agraris
    * suport econòmic
    * gestió de l'aigua
    * irrigació
    * ajuda pública

ORDE de 4 de juny de 2007, de la Conselleria d'Agricultura, Pesca i Alimentació, per la qual s'aproven les obres de modernització dels sistemes de reg i de racionalització de l'ús dels recursos hídrics proposades per determinades comunitats de regants i altres entitats de reg. [2007/7608]  
En el Decret 47/1987, de 13 d'abril, dictat en desplegament de la Llei 7/1986, de 22 de desembre, sobre utilització d'aigua de reg, com també en la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es preveuen les ajudes que l'administració autonòmica prestarà a les comunitats de regants i altres entitats de reg per al foment i l'ordenació de l'adequada utilització de l'aigua de reg.  
En l'Orde de 6 de novembre de 2006, de la conselleria d'Agricultura, Pesca i Alimentació, per la qual es va convocar les comunitats de regants i altres entitats de reg perquè presentaren les seues sol·licituds d'ajuda, es va establir en un mes, des de l'endemà de l'entrada en vigor d'eixa orde, el termini de presentació de les sol·licituds esmentades.  
Una vegada finalitzat el termini, examinades les sol·licituds presentades i vista la proposta efectuada a través de la Direcció General de Regadius i Infraestructures Agràries,  
ORDENE  
Apartat primer  
Es disposa la tramitació de les sol·licituds que es detallen en l'annex d'esta orde, les subvencions de les quals se satisfaran a càrrec del capítol VII de la secció 12, programa 531.10, línia T0169, de la Llei de Pressuposts de la Generalitat Valenciana de 2006, per un import global de 500.000 € a càrrec del present exercici.  
La quantitat global que s'impute a cada un dels exercicis futurs no podrà excedir els límits següents:  
Any 2008: 2.700.000 €  
Any 2009: 9.200.000 €  
Any 2010: 4.116.800 €  
Any 2011: 88.671.604 €  
Apartat segon  
Es declara la innecessarietat de la redacció del pla d'utilització d'aigua de reg, relatiu a les obres que s'esmenten, per a cada entitat inclosa en l'annex d'esta orde.  
Apartat tercer  
A l'efecte de les disposicions de l'apartat 3 de l'article 40 de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es classifiquen les obres que s'han de realitzar com d'interés general de la Comunitat Valenciana.  
Apartat quart  
D'acord amb l'article 6 de l'orde d'aprovació de les bases reguladores de les ajudes, correspon a les comunitats de regants o entitats de reg la contractació per compte propi de les obres, en règim de publicitat i concurrència, d'acord amb el que s'establix en la Llei General de Subvencions, i caldrà remetre a la Direcció General de Regadius i Infraestructures Agràries còpia completa de l'expedient, ofertes sol·licitades (mínim de 3 ofertes), memòria justificativa de l'oferta seleccionada (quan no siga la més avantatjosa econòmicament) i contracte d'adjudicació en què es reflectirà la baixa oferida pel contractista.  
El contracte s'haurà de presentar en un termini màxim de tres mesos, comptadors des de la data de notificació de la resolució per la qual s'aprova la subvenció.  
Així mateix, es remetrà el nomenament de director obra.  
Apartat cinqué  
La descripció de les obres objecte d'auxili es recollirà en un projecte tècnic, el contingut del qual haurà d'ajustar-se a les disposicions de l'article 124 del text refós de la Llei de Contractes de les Administracions Públiques (RD Legislatiu 2/2000, de 16 de juny).  
Les entitats de reg aportarà els projectes en suport digital (PDF) i en suport paper i inclouran, també, els documents següents:  
Descripció i justificació de l'obra a realitzar amb indicació de les seues dimensions, superfície i nombre d'agricultors afectats pel projecte.  
Plans amb la superfície de l'entitat, de situació de l'obra, de planta i seccions, com també dels detalls constructius necessaris per a la definició de l'obra. La cartografia de l'àmbit territorial de l'entitat i la zona d'actuació ha de tindre les característiques següents:  
- Sistema de referència ED50, solució per a Espanya i Portugal.  
- El·lipsoide Hayford de 1924.  
- Sistema de projecció UTM zones 30N i 31N.  
i és desitjable que la cartografia s'arreplegue en format, preferentment, SHP.  
Mesuraments i pressuposts parcials de cada una de les unitats d'obres i el seu preu descompost.  
Estudi agronòmic, firmat per tècnic competent en agronomia, en què es justifiquen les necessitats d'aigua per a reg dels diferents cultius i terres que permeten justificar el dimensionament hidràulic i qualsevol altre càlcul contingut en el projecte.  
Estudi de seguretat i salut o estudi bàsic de seguretat i salut, segons les disposicions del Reial Decret 1627/1997, de 24 d'octubre.  
Si les actuacions es troben entre les sotmeses a tramitació davant de l'òrgan mediambiental, es presentarà juntament amb la documentació tècnica l'estudi d'impacte ambiental definit en el Decret 62/1990, de 15 d'octubre, de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental. L'expedient no es tramitarà fins que es produïsca una declaració favorable o autorització de l'òrgan mediambiental.  
Si la zona d'actuació afecta alguna de les incloses en el Catàleg de Zones Humides de la Comunitat Valenciana o el Domini Públic Hidràulic, haurà de presentar-se l'autorització de la conselleria de Territori i Habitatge o de l'organisme de conca, respectivament.  
Els projectes estaran firmats per tècnic competent i visats pel col·legi professional del seu autor o coordinador-director. En el cas dels enginyers tècnics agrícoles hauran d'especificar la seua especialitat.  
Apartat sisé  
Els projectes seran objecte de supervisió segons allò que s'indica en l'article 46 del text refós de la Llei d'Hisenda Pública de la Generalitat Valenciana, com a tràmit previ a la seua aprovació per la Direcció General de Regadius i Infraestructures Agràries.  
Apartat seté  
Les subvencions que es concedixen a les diferents entitats seran aprovades pel conseller d'Agricultura, Pesca i Alimentació amb l'autorització prèvia, si procedix, del Consell.  
Apartat huité  
Les ajudes econòmiques concedides a les diferents entitats es fixaran inicialment per aplicació, als pressuposts màxims auxiliables, del coeficient esmentat en l'article 40 de la Llei 8/2002, de 5 de desembre.  
L'import definitiu que cal abonar al beneficiari es determinarà aplicant este percentatge a la inversió efectivament realitzada, justificada per mitjà de l'aportació de certificats d'obra amb les seues factures i justificants de pagament d'estes, i certificat del facultatiu de l'administració designat a l'efecte.  
En cap cas l'ajuda calculada de la manera descrita podrà superar l'import de la subvenció aprovada inicialment.  
Els certificats d'obra a què es fa referència en este article s'emetran, almenys, amb una periodicitat trimestral.  
Apartat nové  
Les entitats que es detallen en l'annex I d'esta orde estan obligades a comunicar a la Direcció General de Regadius i Infraestructures Agràries si tenen sol·licitat, concedit o rebut cap tipus de subvenció per a l'execució de les obres a càrrec de pressuposts de qualsevol organisme públic.  
Igualment, estan obligades a presentar la declaració responsable assenyalada en l'article 13 de la Llei 38/2003, de 17 de novembre, General de Subvencions (BOE núm. 276, de 18.11.03).  
Apartat deu  
Les entitats beneficiàries hauran de senyalitzar les obres per mitjà de cartells en què s'acredite l'existència i l'origen dels auxilis econòmics públics per a les actuacions en execució.  
Apartat onze  
La Direcció General de Regadius i Infraestructures Agràries d'esta conselleria dictarà les normes pertinents per a la millor aplicació de les disposicions d'esta orde.  
Apartat dotze  
Contra este acte administratiu podrà interposar-se, potestativament, en el termini d'un mes des de la seua publicació, un recurs de reposició davant del conseller d'Agricultura, Pesca i Alimentació, o directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 4 de juny de 2007  
El conseller d'Agricultura, Pesca i Alimentació,  
JUAN GABRIEL COTINO FERRER  
ANNEX  
SAT núm. 3569 Virgen del Rosario, Albatera (Alacant). Embassament i reg localitzat.  
Juzgado Privativo de Aguas del Azud de Alfeitami, Almoradí (Alacant). Entubament de llits i reg.  
Comunitat de Regants i Usuaris d'Altea, Altea (Alacant). Automatització i reg localitzat.  
Comunitat de regants Virgen de las Nieves, Aspe (Alacant). Reg localitzat.  
Comunitat de regants Las Cuevas de Benferri, Benferri (Alacant). Reg localitzat, embassament, electrificació i grup de bombament.  
Comunitat de Regants del Canal Baix de l'Algar, Benidorm (Alacant). Reg localitzat.  
Comunitat de regants Santo Domingo de Bigastro. Bigastro (Alacant). Condicionament de sondatges.  
Comunitat General de Regants i Usuaris de Callosa d'En Sarrià, Callosa d'En Sarrià (Alacant). Automatització i millora de les infraestructures.  
Comunitat de regants San Cayetano de Crevillente, Crevillent (Alacant). Embassament.  
Comunitat de Regants de Carrizales, Elx (Alacant). Embassament i canonades.  
Sindicato Local de Riego de Granja de Rocamora, Granja de Rocamora. Condicionament de séquies i assarbs.  
Comunitat de Regants de Llevant Marge Dret del Riu Segura, Guardamar del Segura (Alacant). Condicionament.  
SAT San Antón núm. 3501, Hondon de los Frailes (Alacant). Reg localitzat, condicionament embassament.  
Comunidad de Regantes de Monforte del Cid, Monforte del Cid (Alacant). Interconnexió d'embassaments.  
Comunidad de Regants de Xinorlet, Monòver (Alacant). Interconnexió d'embassaments.  
Comunitat de regants San Miguel de Murla, Murla (Alacant). Reg localitzat.  
Comunitat de Regants de Novelda, Novelda (Alacant). Automatització reg localitzat.  
Comunitat de regants Ntra. Sra. de los Desamparados, Orba (Alacant). Automatització i canonada.  
Juzgado Privativo de Aguas de Orihuela, Orihuela (Alacant). Condicionament de llits.  
Comunitat de regants San Onofre y Torremendo, Orihuela (Alacant). Infraestructures diverses.  
Comunitat de regants Lo Marqués, Orihuela (Alacant). Reg localitzat.  
Comunitat de regants Ntra. Sra. del Perpetuo Socorro, Orihuela (Alacant). Embassament.  
Comunitat de regants Reg Major de l'Horta, Orxeta (Alacant). Condicionament séquies.  
Comunitat de Regants i Usuaris de la Vall del Pop, Parcent (Alacant). Instal·lació d'electromecànica.  
Comunidad de Regantes de las Tierras Arrozales Villa de Pego, Pego (Alacant). Reg localitzat.  
COD 9735 Regs Bullento, Pego (Alacant). Connexió de xarxes.  
Comunitat d'Usuaris i Regants del Pinós, el Pinós (Alacant). Millores diverses.  
SAT núm. 3505 Santa Bàrbara, el Pinós (Alacant). Embassaments i connexions.  
Comunitat de regants Riego Mayor de Polop, Polop (Alacant) Connexió embassament.  
Comunitat de regants Foies del Riu, Relleu (Alacant). Condicionament embassament.  
Comunitat de regants La Romana, la Romana (Alacant). Reg localitzat.  
Comunitat de regants Campo Salinas, San Miguel de Salinas (Alacant). Reg localitzat.  
Sindicato de Riegos Públicos de la Villa de Sax, Sax (Alacant). Embassament.  
SAT núm. 3562, Sax (Alacant). Embassament.  
Comunitat d'Usuaris de la Vall de Gallinera, Vall de Gallinera (Alacant). Diverses infraestructures.  
Comunidad de Regantes de la Huerta y Partida de Villena, Villena (Alacant). Automatització reg localitzat.  
Comunidad de Regantes de Villena, Villena (Alacant). Connexió.  
Cooperativa Agrícola San Isidro de Alcalà de Xivert, Coop. V., Alcalà de Xivert (Castelló). Reg localitzat.  
Comunidad de Regantes de Almedíjar, Almedíjar (Castelló). Reg localitzat.  
Riegos Artana, Cooperativa Valenciana, Artana (Castelló). Reg localitzat.  
Comunitat de regants Pantano de María Cristina, Castelló de la Plana (Castelló). Connexió xarxa de reg.  
Societat de regs Pozo Progreso San Cristóbal, Nules (Castelló). Reg localitzat.  
Societat de regs Progresiva San Juan Bautista, Nules (Castelló). Reg localitzat.  
Comunitat de regants Cota 220, Río Mijares, Onda (Castelló). Millores en la xarxa.  
Comunitat de regants San Rafael del Río, San Rafael del Río (Castelló). Bassa, canonada i séquia.  
Sindicato de Riegos de Segorbe, Segorbe (Castelló). Reg localitzat.  
Comunidad de Regantes de Toga, Toga (Castelló). Entubament séquia.  
SAT núm. 3362 Pozo Riegos Rambleta de Seguer, Torreblanca (Castelló). Reg localitzat.  
Societat de regs Unión Agrícola, la Vall d'Uixó (Castelló). Reg localitzat.  
SAT núm. 752 Pozo de Riegos Las Perlas, la Vilavella (Castelló). Canonades.  
Comunitat de regants Les Basses, Vinaròs (Castelló). Reg localitzat.  
Comunitat de regants San Francisco de Paula. Viver (Castelló). Reg localitzat.  
Comunidad de Regantes de Viver, Viver (Castelló). Bassa.  
Comunidad de Regantes de Ademuz, Ademuz (València) Revestiment de séquies.  
Comunitat de Regants del Molí d'Aielo, Aielo de Rugat (València). Diverses millores.  
SAT La Vall del Remei, Albaida (València). Reg localitzat.  
Comunitat de regants Canal Xúquer-Túria Presa II, l'Alcúdia (València). Diverses millores.  
Comunidad de Regantes del Pozo de San Antonio, Algimia de Alfara (València). Electrificació i diverses millores.  
Comunitat de regants Canal Xúquer-Túria Nova Comunitat, Alginet (València). Diverses millores.  
Societat civil Riegos de Barxeta, Barxeta (València). Automatització.  
Comunitat de Regants de Bétera, Bétera (València). Diverses millores.  
Societat civil Pozo La Casilla, Bétera (València). Reg localitzat.  
Societat civil Reg Localitzat Camí Alcublas-La Torre, Bétera (València). Diverses millores.  
Societat civil particular Reg Localitzat Creu de Fusta, Bétera (València). Diverses millores.  
LYP 5562 Pozo San Ramón, Bétera (València). Sistema de filtratge.  
SAT 531 Pla dels Aljubs, Bétera (València). Diverses millores.  
Comunitat de Regants del Sindicat de Reg del Vinalopó, Bocairent (València). Embassament.  
Comunitat de regants Pozo San Juan de Bugarra, Bugarra (València). Diverses millores.  
Comunitat de regants Partida Pla Nou, Canals (València). Reg localitzat i embassament.  
Comunitat de regants Canal de la Vall de Càrcer i Sellent, Càrcer (València). Reg localitzat.  
Comunitat de regants Estufa Macco-Carmelet, Carlet (València). Reg localitzat.  
COX 4260 Pozo Los Royos, Chella (València). Reg localitzat.  
Comunitat de regants Pozo La Vaquera, Cheste (València). Diverses millores.  
MJB 0243 Pozo Virgen de la Estrella, Chulilla (València). Diverses millores.  
Comunitat de Regants de Cullera, Cullera (València). Instal·lació electromecànica.  
Cooperativa de Riegos de Enguera, Enguera (València). Automatització.  
Comunitat de regants Junta Subalterna de Aguas de Sanz y Énova, l'Ènova (València). Reg localitzat i embassament.  
Comunitat de Regants d'Estivella, Estivella (València). Reg localitzat i embassament.  
Comunitat de Regants d'Estubeny, Estubeny (València). Reg localitzat i embassament.  
Comunidad de Regantes de Gestalgar, Gestalgar (València). Reg localitzat.  
Comunitat de regants Nuevos Regadíos de Gestalgar, Gestalgar (València). Diverses millores.  
Cooperativa Valenciana Pozo Ferrajon, Godelleta (València). Electrificació.  
PEI 4564 Pozo Los Laureles, Llaurí (València). Instal·lació electromecànica.  
Comunitat de Regants de Llíria Séquia A-IV a A-VII, Llíria (València). Diverses millores.  
Cooperativa Valenciana de Regs de Llocnou i Almiserà, Llocnou de Sant Jeroni, (València). Reg localitzat.  
Comunitat de regants Santa Bàrbara, Macastre (València). Reg localitzat i embassament.  
Reial Séquia de Moncada, Moncada (València). Revestiment de séquies.  
Comunitat de regants Aguas de Bufilla SC, Moncada (València). Reg localitzat.  
Comunitat de Regants de Bassa de Pastor, Montichelvo (València). Diverses millores.  
Comunitat de regants Serreta i l'Escala, Montroy (València). Diverses millores.  
Comunitat de Regants d'Olocau, Olocau (València). Reg localitzat.  
SAT Basseta Roja, Ontinyent (València). Diverses millores.  
RAP 4687 Motor de Basses, Palma de Gandia (València). Reg localitzat.  
Comunidad de Regantes del Llano de Blay, Pedralba (València). Reg localitzat i embassament.  
Comunitat de regants Pozos de la Serretilla, Pedralba (València). Diverses millores.  
SAT 749 Pozos del Palmeral, Pedralba (València). Diverses millores.  
Societat civil particular Santísimo Cristo de la Agonia, Quart de les Valls (València). Reg localitzat.  
SAT 992 Motor de regs La Rosa, Quartell (València). Reg localitzat.  
JEZ 0481 Pou Nasio, Real de Gandia (València). Reg localitzat.  
Comunitat de regants El Peñasco, Real de Montroi (València). Reg localitzat.  
Comunitat de Regants de Rugat, Rugat (València). Reg localitzat.  
Séquia Major de Sagunt, Sagunt (València). Revestiment de séquies.  
Agrupació d'agricultors La Prosperidad, Sagunt (València). Reg localitzat.  
Comunitat de regants San Juan de Énova, San Juan de Énova (València). Reg localitzat i embassament.  
Riegos Altos de Sumacàrcer, Sumacàrcer (València). Reg localitzat.  
Sindicato de Riegos de las Partidas Arrozales, Tavernes de la Valldigna (València). Reg localitzat.  
Comunitat de regants Pozo Motor Horta Molí SCP, Tavernes de la Valldigna (València). Reg localitzat.  
Comunitat de regants Pou de les Mallaes, Turís (València). Diverses millores.  
Comunitat de regants Pozo Santa Bárbara, Vallada (València). Diverses millores.  
Comunitat de regants Canales Altos del Río Serpis, Villalonga (València). Diverses millores.  
Comunitat de regants La Hoya, Villar del Arzobispo (València). Reg localitzat.  
Comunitat de Regants de Vernisa, Xàtiva (València). Diverses millores.  
Comunitat de regants La Redonda de Yátova, Yátova (València). Reg localitzat.